JAV ir JK oro smūgiai Jemene

JAV ir JK oro smūgiai Jemene – Jungtinių Amerikos Valstijų ir Jungtinės Karalystės organizuoti kariniai smūgiai Irano remiamų hučių kontroliuojamose Jemeno teritorijose.US launches new strikes on Houthi target in Yemen

 Priešistorė 
2014 m. Jemene prasidėjo pilietinis karas tarp Abdrabuh Mansuro Hadžio vyriausybės ir ginkluoto hučių judėjimo bei jų šalininkų ir sąjungininkų. Karinių neramumų metu hučių pajėgos užėmė Jemeno vakarinę dalį ir Raudonosios jūros pakrantę.

2023 m. Izraelio užpuolimo metu Izraelio pajėgoms įžengus į Palestinos kontroliuojamą Gazos ruožą, hučių judėjimas paskelbė blokuosiantis laivus, vykstančius į Izraelį. Hučiai pradėjo intensyviai atakuoti laivus, plaukiančius per Raudonąją jūrą. Nuo 2023 m. spalio 17 d. iki 2024 m. pradžios hučių grupuotė surengė 27 piratinius ir teroristinius išpuolius prieš tarptautinę laivybą Raudonojoje jūroje ir nesulaukė atsako.Izraelio ir „Hamas“ karas. JAV sudavė naują smūgį prieš Jemeno hučius Dėl to dauguma krovininių laivų tarp Azijos ir Europos nustojo naudotis Sueco kanalu, o laivybos įmonės nukreipė savo laivų maršrutus per Gerosios Vilties kyšulį ir Pietų Afrikos Respublikos teritorinius vandenis.

2024 m. sausio 10 d. priimta JT Saugumo Tarybos rezoliucija, kuria hučių judėjimas buvo paragintas nutraukti atakas Raudonojoje jūroje.

 Smūgiai 
 Pirmasis etapas 
Pirmasis etapas truko nuo 2024 m. sausio 12 d. iki 2025 m. sausio 17 d. Operacija prasidėjo 2024 m. sausio 12 d., kai JAV ir JK pajėgos smogė hučių taikiniams Jemene, siekdamos apsaugoti laivybą Raudonojoje jūroje. Šios atakos buvo atsakas į hučių raketų ir dronų atakas prieš tarptautinius laivus. Per šį etapą buvo sunaikinta daugiau nei 1000 hučių taikinių, įskaitant ginklų sandėlius, paleidimo įrenginius ir radarų sistemas.

 Sausio 12 d. 
Sausio 12 d. JAV, JK, Australijos, Bahreino, Kanados ir Nyderlandų pajėgos panaudojo virš 100 įvairių amunicijos vienetų, tarp jų raketas „Tomahawk“.LRT trumpai. Kas yra hučiai ir ką reiškia JAV ir sąjungininkų smūgiai Jemenui? Smūgiai iš naikintuvų, antvandeninių ir povandeninių laivų suduoti virš 60 taikinių 16-oje hučių kovotojų objektų. Sąjungininkai smūgiavo į hučių vadavietes, kontrolės punktus, amunicijos sandėlius, ginklų paleidimo sistemas, gamybos objektus, oro gynybos radarų sistemas, dronų laikymo ir paleidimo objektus, balistinių ir sparnuotųjų raketų sandėlius ir paleidimo objektus.

 Sausio 13 d. 
Sausio 13 d., maždaug 3 val. 45 min. vietos laiku, JAV pajėgos sudavė smūgį hučių radiolokacijos objektui Jemene.

 Sausio 16 d. - 22 d. 
 Sausio 16 d. 4:15 ryte vietiniu laiku JAV pajėgos smogė hučių bazei, kurioje buvo laikomos hučių raketos.US carries out new airstrike against Houthis in Yemen
 Sausio 17 d. JAV ketvirtą kartą smogė hučių bazėms. Sunaikinta 14 hučių raketų.U.S. launches fourth round of strikes in a week against Houthi targets in Yemen
 Sausio 18 d. 15:40 vietiniu laiku JAV sunaikino Jemeno tris balistines raketas, kurios JAV teigimu buvo ruošiamos laivybai Raudonąja jūra trikdyti.
 Sausio 19 d. 18:45 vietiniu laiku JAV karininio laivyno laivas USS Dwight D. Eisenhower su F/A-18 tipo bombonešiu sunaikino nepraneštą skaičių Jemeno raketų.
 Sausio 20 d. 16:00 vietiniu laiku JAV sudavė oro smūgius hučių teritorijoms ir sunaikino daugiau hučių raketų.
 Sausio 22 d. Jungtinės Karalystės ir JAV pajėgos surengė oro atakas įvairiose hučių kontroliuojamose teritorijose bei Jemeno sostinėje Sanoje. Atakuoti kariniai radarai, bepiločiai orlaiviai bei kovinių raketų bazės.US and UK launch fresh strikes on Houthis in Yemen

 Antrasis etapas 
2025 m. kovo 15 d. JAV pradėjo naują operacijos etapą, pavadintą „Operation Rough Rider“. Šio etapo metu buvo smogta daugiau nei 800 taikinių, žuvo šimtai hučių kovotojų ir keli jų lyderiai. JK taip pat prisidėjo prie šios operacijos, vykdydama oro smūgius ir teikdama žvalgybinę informaciją.

 Pabaiga 
2025 m. gegužės 6 d. JAV prezidentas Donaldas Trampas paskelbė apie oro smūgių pabaigą, remiantis Omano tarpininkauta paliaubų sutartimi su hučiais. Nepaisant to, hučiai pareiškė, kad jų atakos prieš Izraelį tęsis, o laivybos grėsmė išlieka. Per kampaniją žuvo daugiau nei 100 žmonių, o sužeista per 300. Kampanija taip pat turėjo įtakos tarptautinei laivybai, kai kurios įmonės laikinai sustabdė savo veiklą Raudonojoje jūroje.

 Reakcija 
Po išpuolių hučių judėjimas pareiškė, kad imsis atsakomųjų veiksmų prieš Jungtines Valstijas ir Jungtinę Karalystę. Jemene prasidėjo masiniai protestai prieš šias šalis.

Iranas, Turkija ir Rusija pasmerkė smūgius prieš Jemeno hučius.

JAV prezidentas Joe Biden paskelbė, jog nedvejos „įsakyti imtis tolesnių priemonių mūsų žmonėms ir laisvam tarptautinės prekybos srautui apsaugoti, jei to prireiks“.

 Šaltiniai 

Kategorija:JAV konfliktai
Kategorija:Jungtinės Karalystės karai
Kategorija:Jemeno karai
Kategorija:2024 m. konfliktai
Kategorija:Hučių judėjimas